armvectores/hy_wikipedia_2023 huggingface dataset:
Ակղվարա

Աքվարա  (վրաց.՝ აყვარა), գյուղ Վրացական Հանրապետության Կախեթի մարզ երկրամասի Գագրայի մունիցիպալիտետում։ Ըստ 2002 թվականի մարդահամարի տվյալների, գյուղի բնակչությունը կազմում է 1164 մարդ։ Գյուղն է տեղակայված ծովի մակարդակից 120 մ բարձրության վրա։


== Տես նաև ==
Վրաստանի վարչական բաժանում
Վրաստան


== Ծանոթագրություններ ==
Tears Getting Sober

«Tears Getting Sober», բուլղարացի երգչուհի Վիկտորիա Գեորգիևայի երգ, որով նա ներկայացնելու է Բուլղարիան Եվրատեսիլ 2020 երգի մրցույթին։ Երգը թողարկվել է 2020 թվականի մարտի 7-ին։


== Եվրատեսիլ 2020 երգի մրցույթ ==
«Tears Getting Sober» երգով Վիկտորիան ներկայացնելու է Բուլղարիան Եվրատեսիլ 2020 երգի մրցույթին այն բանից հետո, երբ նա ընտրվել է Բուլղարական ազգային հեռուստատեսության (BNT) բուլղարական հաղորդչի և նախագծի պարտնյոր Ligna Group-ի կողմից։ Երգը կատարվելու է 2020 թվականի մայիսի 14-ին՝ երկրորդ կիսաեզրափակչի ժամանակ, շոուի երկրորդ մասում։
Կոնկուրսային ստեղծագործությունն ընտրվել է վեց տարբերակներից բաղկացած ֆոկուս-խմբերի օգնությամբ, որոնցից երկուսը ներառվել են շորտ լիստում։ Երգի գլխավոր թեման դեռահասային դեպրեսիան և դրա հաղթահարումն է։ «Tears Getting Sober»-ի երաժշտության և տեքստի հեղինակը ինքը Վիկտորիան է՝ Symphonix International-ի երգահաններից և երգերի հեղինակներից մեկի՝ Բորիսլավ Միլանովի մասնակցությամբ։ Նախագծին նույնպես մասնակցում են Լուկաս Օսկարը Ավստրիայից և Կորնելիա Վիբոլսը Շվեդիայից։
Մարտի վերջից Վիկտորիան պրոմոշրջագայություն է սկսել Եվրոպայում։ Նա կատարելու է «Tears Getting Sober» երգը Լոնդոնում մարտի 29-ին, Ամստերդամում՝ ապրիլի 4-ին, Մադրիդում՝ ապրիլի 11-ին։ Երիտասարդ երգչուհին հանդիպելու է այդ քաղաքներում ապրող բուլղարացիների հետ և մասնակցելու է Լոնդոնում կայանալիք BTR-ի համերգին մարտի 27-ին։


== Ծանոթագրություններ ==
Կրասնոյարսկոե (այլ կիրառումներ)

Կրասնոյարսկոե, կարող է վերաբերել՝

Կրասնոյարսկոե - ավան, Ուկրաինայի Դոնեցկի մարզի Դոբրոպոլսկի շրջանում
Կրասնոյարսկոե - ավան, Ուկրաինայի Խարկովի մարզի Վելիկոբուրլուկիի շրջանում
Կրասնոյարսկոե - գյուղ, Ուկրաինայի Խարկովի մարզի Բորովի շրջանում
Կրասնոյարսկոե - գյուղ, Ուկրաինայի Ղրիմի Ինքնավար Հանրապետության Չեռնոմորսկոեի շրջանում
Կրասնոյարսկոե - գյուղ, Ուկրաինայի Սումիի մարզի Սերեդինա-Բուդայի շրջանում
Հեր (գավառ)

Անվան այլ կիրառումների համար տե՛ս՝ Հեր (այլ կիրառումներ)Հեր, գավառ Մեծ Հայքի Նոր Շիրական (Պարսկահայք) նահանգում, Կապուտան (Ուրմիա լիճ) լճից հյուսիս-արևմուտք։


== Աշխարհագրություն ==
Հյուսիս-արևմուտքից սահմանակից էր Պարսկահայքի Զարավանդ, հարավից՝ Զարեհավան, արևմուտքից՝ Վասպուրականի Անձախի ձոր և Աղանդ ռոտ, արևելքից՝ Մարանդ, հարավ-արևելքից՝ Գաբիթյան գավառներին։ Կենտրոնը՝ Հեր։ Համապատասխանել է հետագայի Խոյ գավառին։


== Պատմություն ==
Ենթադրվում է, որ Հերը շնորհվել է Խորխոռունիների տոհմաճյուղ Մաղխազունիներին, Արշակունիների ժամանակաշրջանում հարևան Զարավանդ գավառի հետ միավորվել է մեկ վարչամիավորի մեջ։ Մարզպանական Հայաստանում Պարսից արքունի կալվածք Հերի նկատմամբ վերահաստատվել են Խորխոռունիների իրավունքները։ Միջին դարերում Հեր և Զարավանդ գավառները հիմնականում հիշատակվում են միասին՝ Ռոտկանց անունով։ 870-ական թթ. Հերը մտել է Վասպուրականի իշխանության, 885 թվականից հետո՝ Աշոտ Ա Բագրատունու տիրույթների մեջ։ Այնուհետև Հերն ընկել է օտար նվաճողների տիրապետության տակ, սակայն պահպանվել է հոծ հայ բնակչությունը։ 1403 թվականին Հերով (Խոյով) անցած իսպանացի ուղեգրող Կլավիխոյի վկայությամբ, Վերին Հայաստանի սահմանին գտնվող Խոյի բնակիչների մեծ մասը եղել են հայեր։ Սեֆյան Իրանի կազմում Հերի տարածքում կազմավորվել է Խոյի խանությունը (համանուն կենտրոնով)։ 1827 թվականին ռուսական զորքն առժամանակ գրավել է Խոյի գավառի մեծ մասը։ 1828-1829 թվականներին գավառի հիմնական բնակիչների՝ հայերի մեծ մասը գաղթել է Արարատյան դաշտ։ Խոյում և գավառի վեց հայաբնակ գյուղերում բնակվող հայերի զգալի մասը բնաջնջվել է 1918 թվականի թուրքական հարձակման ժամանակ։ Առաջին համաշխարհային պատերազմից հետո Խոյում մնացած մոտ 500 տուն հայերը բնակվում էին քաղաքի պարիսպներից դուրս, Մահլա արվարձանում։
Ամառային օլիմպիական խաղեր 1996

1996 թվականի Ատլանտայի ամառային օլիմպիական խաղերը (անգլ.՝ 1996 Summer Olympics of Atlanta), պաշտոնապես հայտնի որպես XXVI Օլիմպիական խաղեր, անցկացվել են հուլիսի 19-ից օգոստոսի 4-ը Միացյալ Նահանգների Ջորջիա նահանգի վարչական կենտրոն Ատլանտա քաղաքում։ 26 սպորտաձևերում խաղարկվեցին 271 մեդալներ։ Խաղերի ժամանակ ոմն կրոնական մոլեռանդ Էրիկ Ռուդոլֆը պայթեցնում է Կենտրոնական օլիմպիական պարկը՝ սպանելով 2 հոգու և վիրավորելով 111-ի։


== Սպորտաձևերը ==
Նետաձգություն
Աթլետիկա
Բեյսբոլ
Բասկետբոլ
Բադմինտոն
Բռնցքամարտ
Նավավարություն
Հեծանվավազք
Ջրացատկ
Ձիասպորտ
Խոտային Հոկեյ
Սուսերամարտ
Ֆուտբոլ
Գիմնաստիկա
Ձյուդո
Ժամանակակից պենթատլոն
Ակադեմիական թիավարություն
Նավամրցույթ
Շութինգ
Սոֆթբոլ
Սինխրոնացված լող
Լող
Սեղանի թենիս
Թենիս
Վոլեյբոլ
Ջրային պոլո
Ծանրամարտ
Ըմբշամարտ


== Մասնակից երկրները ==

Ընդհանուր առմամբ մասնակցություն ունեցել են 197 երկրներ, իսկ մարզիկների ընդհանուր քանակը կազմել է 10 318։ Թվով 24 երկրներ ունեցան իրենց օլիմպիական առաջնաելույթը, այդ թվում՝ 11-ը նախկին ԽՍՀՄ-ից։ Ռուսաստանը առաջին անգամ հանդես եկավ որպես անկախ պետություն՝ 1912 թ.-ից ի վեր, երբ հանդես էր եկել օլիմպիական խաղերին որպես Ռուսական Կայսրություն։ Հարավսլավական ֆեդերատիվ հանրապետությունը հանդես եկավ պարզապես որպես "Հարավսլավիա"
Ամառային օլիմպիական խաղերին (1994 թ.-ի ձմեռային խաղերին մասնակցելուց հետո) առաջին անգամ էին հանդես գալիս տասը երկիր՝ Հայաստանը, Վրաստանը, Բելառուսը, Չեխիան, Ղազախստանը, Ղրղզստանը, Մոլդովան, Սլովակիան, Ուկրաինան և Ուզբեկստանը, մինչդեռ 14 այլ երկրներ ընդհանրապես առաջին անգամ էին հանդես գալիս օլիմպիական խաղերում, որոնց թվում էին Ադրբեջանը, Բուրունդին, Կանաչ Հրվանդանը, Նաուրուն, Կոմորյան Կղզիները, Գվինեա Բիսաուն, Դոմինիկան, Մակեդոնիան, Պաղեստինը, Սենտ Լյուսիան, Սենտ Քիթս և Նևիսը, Սան Տոմե և Պրինսիպին, Տաջիկստանը և Թուրքմենստանը։


== Մեդալների աղյուսակ ==
Ստորև ներկայացված են ամենաշատ մեդալներ նվաճած երկրները։ Հայաստանն ընդհունուր առմամբ նվաճել է 2 մեդալ՝ 1 ոսկի և 1 արծաթ։ Ոսկե մեդալը նվաճել է Արմեն Նազարյանը` 52 կգ քաշային հունահռոմեական ըմբշամարտում, իսկ արծաթե մեդալը` Արմեն Մկրտչյանը` 48 կգ քաշային ազատ ոճի ըմբշամարտում։


== Ծանոթագրություններ ==


== Արտաքին հղումներ ==
Հոդված «Թայմ» ամսագրում Archived 2008-05-21 at the Wayback Machine.
KBC Bank Ireland

KBC Bank Ireland plc, իռլանդական բանկ, հիմնադրվել է 1973 թվականին՝ որպես Irish Intercontinental Bank:
1978 թվականին բելգիական KBC Bank-ը գնել է բանկի 75%-ը։ 1999 թվականին KBC-ն ամբողջությամբ գնել է Irish Intercontinental Bank-ը։ 2008 թվականին բանկն ստացել է ներկայիս անունը։
KBC Homeloans-ն Իռլանդիայում հիպոթեքային վարկավորման մեջ հանդիսանում է առաջատար։
2011 թվականի դեկտեմբերի 31–ի դրությամբ KBC Bank Ireland–ի ակտիվները կազմել են 18,6 միլիարդ եվրո։ Ըստ այս բնութագրիչի՝ այն Իռլանդիայի ֆինանսական ընկերությունների շարքում 17-րդ տեղում էր, իսկ երկրի բանկերի շարքում՝ 14-րդ։
KBC Bank Ireland-ի գործադիր տնօրենը Ջոն Ռեյնոլդսն (John Reynolds) է։ 2012 թվականին նա նաև զբաղեցրել է Իռլանդիայի բանկային ֆեդերացիայի (Irish Banking Federation) նախագահի պաշտոնը։


== Ծանոթագրություններ ==


== Արտաքին հղումներ ==
Annual Reports Archived 2011-02-26 at the Wayback Machine. (չաշխատող հղում — պատմություն, կրկնօրինակ) on KBC Ireland website
KBC Homeloans website
KBC Ireland website
KBC Bank (Group) website (չաշխատող հղում — պատմություն, կրկնօրինակ)
Դենիս Ապոլոն

Դենիս Ապոլոն (ռուս.՝ Денис Аполлонов;փետրվարի 23, 1898(1898-02-23), Կիև, Ռուսական կայսրություն - 1972, Նյու Յորք, Նյու Յորք, ԱՄՆ), ամերիկացի մանդոլին նվագող։
Այսօր, համարվում է քսաներորդ դարի առավել նորարար և ամենազդեցիկ մանդոլին նվագողներից մեկը, որի առավել ուշագրավ ձայնագրություններում և կատարումներում ներառված են Երկու կիթառ, Առանձին ժամ Գրիգորաս Դինիկուի կողմից, և Պաբլո Սարասատեի «Գնչուական մեղեդիները»։ Նրա ոճերը ընդգրկում են գնչուական և եվրոպական ժողովրդական երաժշտության տարբեր տեսակներ։ Նաև համարվում է ջազի առաջին մանդոլինահարներից մեկը՝ այնպիսի հիշարժան ձայնագրություններով, ինչպիսիք են Who and St. Louis Blues–ը՝ ամերիկյան հանրաճանաչ երգ։


== Վաղ կյանք ==
Ապոլոնը ծնվել է 1898 թվականին, հրեական ընտանիքում՝ Կիև քաղաքում, որն այդ ժամանակ Ռուսական կայսրության մաս էր։ Վաղ տարիքում ջութակ է նվագել, բայց թողնում էր գործիքը, երբ բուռն հետաքրքրություն էր ցուցաբերում իր հայրիկի տանը պահվող հին թասի մեջ գտնվող մանդոլինով։


== Կարիերա ==
14 տարեկանում Ապոլոնը արդեն հիմնադրել էր անսամբլ և պրոֆեսիոնալ ելույթ էր ունենում տեղի կինոթատրոնում։
1919 թվականին տեղափոխվել է Նյու Յորք և գրեթե անմիջապես աշխատանքի անցել Վոդևիլում, որտեղ նա ցնցող հմտությամբ ապշեցրել է հանդիսատեսին։
1929 թվականին պատրաստել է իր երաժշտական կարճ բեմադրություններից մեկը, որով նա կարող էր շարունակել իր կարիերայի մեծ մասը։ 1941 թվականին «Տղաներ և աղջիկներ միասին» տուրիստական կազմակերպության անդամ էր։ 1946 թվականին հանդիպել և նվագել է Ջանգո Ռեյնհարդի հետ,մինչ լեգենդար կիթառահարը Դյուկ էլինգտոնի հետ շրջագայության էր Նյու Յորքում։ 1950 թվականի սկզբին, ազգային պիտակի (#9104) վրա թողարկել է «Երրորդ մարդու թեման» թիվ 1 հիթի իր տարբերակը (որը հայտնի է դարձել Անտոն Կարասի և Գայ Լոմբարդոյի կողմից, ի թիվս այլոց)։ Ապոլոնը մահացել է 1972 թվականին՝ հիսուն տարի տևած կարիերայից հետո։


== Արտաքին հղումներ ==
Biography Archived 2020-01-12 at the Wayback Machine.
page with newspaper clippings of Dave Apollon, 1933-1942
Picture of Dave's Philippine Orchestra.
Portrait of a young Dave Apollon as vaudeville performer.
Page that lists some films Dave Apollon was in.


== Ծանոթագրություններ ==
Լուկինո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԼուկինոԼուկինո (ռուս.՝ Лукино), գյուղ Ռուսաստանի, Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիկույու

Կիկույու, աֆրիկյան լեզու, պատկանում է բանտու լեզուների արևելյան խմբին։ Խոսողները Քենիայի կիկույուներն են (Agĩkũyũ): Հաշվում են մոտ վեց միլիոն խոսողներ (Քենիայի բնակչության 22%-ը), Քենիայի ամենամեծ էթնիկ խումբն է։ Կիկույուով խոսում են Նյերի և Նայրոբի շրջանների միջև ընկած տարածքում։ Կիկույու լեզուն բանտու լեզուների թագիչու լեզուների ենթախմբի հինգ լեզուներից մեկն է, որը ձգվում է Քենիայից մինչև Տանզանիա։ Կիկույուները իրենց տարածքները ճանաչում են Կենտրոնական Քենիան շրջապատող լեռնաշղթաներով, որն անվանում են Kĩrĩnyaga:


== Դասակարգում ==
Կիկույուն բանտու լեզուների ընտանիքից է։ Ըստ Մակրոմ Գասրիի դասակարգման (1948, 1967-71) այն պատկանում է E գոտու լեզուներին՝ կիկույու-կամբա խմբին։ Գասրին և Բաստեն այս խումբն անվանում էին E50 խմբին, չնայած դրան SIL-ը չգիտես ինչու այն վերանվանել է E20-ի։


== Բարբառներ ==
Բարբառներից ամենանշանակալիներն են՝ նյերի, նդիա, էմմբու, գիչուգու, մերու։


== Գիր ==
Գիրը հիմնված է լատինական այբուբենի վրա, որտեղ ավելացվել է ևս երկու տառ՝  ĩ և ũ: Բնիկ բառերում f l p q s v x z տառերը չեն օգտագործվում։

Տառեր՝ a b mb c nd e g ng ngʼ h i ĩ nj k m
Հնչյուններ՝ a β mb ʃ nd ɛ ɣ ŋg ŋ h i e ɲɟ k m
n ny o ũ r t th u w y
n ɲ ɔ o ɾ t ð u w jԳիրն օգտագործվում է 19-րդ դարի վերջից։


== Ծանոթագրություններ ==
Արսիե

Արսիե  (իտալերեն՝ Arsié), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 2830 մարդ (2007), բնակչության խտություն՝ 44 մարդ/կմ²։ Զբաղեցնում է 64 կմ² մակերես։ Փոստային ինդեքս՝ 32030։ Հեռախոսային կոդ՝ 00439։
Օգոստոսի 15-ին քաղաքում և կոմունայում հատկապես նշվում է Սուրբ Աստվածածնի Վերափոխման տոնը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Բիսերա Ալիկադիչ

Բիսերա Ալիկադիչ (փետրվարի 8, 1939(1939-02-08), Podhum, Livno, Հարավսլավիայի Թագավորություն), ժամանակակից բոսնիացի բանաստեղծ և գրող, հայտնի է լավագույնը Լարվա և Կրուգ ստեղծագործություններով։ Նա հիմնականում գրում է սիրավեպեր, ինչպես նաև մանկական գրքեր։ Նա առաջիններից մեկն է եղել այն բոսնիացի կանանցից, որոնք հրապարակել են սիրավեպեր։ 1990-ականների բոսնիական պատերազմի ժամանակ Սարաևոյի պայքարն են նկարագրում նրա գրքերը՝ Grad hrabrost (անգլ.՝ Courage City, Խիզախության քաղաք ) և Knjiga vremena (անգլ.՝ Time of Book, Գրքի ժամանակը)։
Ալիկադիչը ծնվել է Լիվնո քաղաքի մոտ գտնվող Պոդհամ գյուղում, Բոսնիա և Հերցեգովինա։ Նա Բոսնիայի և Հերցեգովինայի գրողների ասոցիացիայի անդամ է։ Նրա գրքերը և բանաստեղծությունները թարգմանվել են անգլերեն, գերմաներեն, ֆրանսերեն, մակեդոներեն, ալբաներեն, թուրքերեն և իտալերեն։
2014 թվականի դեկտեմբերի 4-ին Ալիկադիչի «գրական դիմանկարը» ներգրավվեց Բոսնիայի և Հերցեգովինայի գրականության և կատարողական արվեստի թանգարանում։


== Մատենագրություն ==
Larva (1974)
Pjesme (1988)
Dok jesam Ciganka (1991)
Kraljica iz dvorišta (1983/1995)


== Մրցանակներ ==
Պարգևների մի մասը նա ստացել է իր ստեղծագործությունների համար, ներառյալ.

"Zlatni broš za umjetnost" (Golden brooch for art, Ոսկե կրծքազարդ արվեստի համար) 1999 թվականին "Žena 21" (Woman 21) ամսագրի կողմից
"Skender Kulenović" 2003 թվականին


== Ծանոթագրություններ ==


== Արտաքին հղումներ ==
Հարցազրույց
[1]
Վենեսուելայի վարչական բաժանում

Վենեսուելան բաժանված է 23 նահանգների (իսպ.՝ estados), 1 դաշնային շրջանի (իսպ.՝ Distrito Federal) և դաշնային սեփականության (իսպ.՝ Dependencias Federales), առանձին 1 վարչատարածքային միավորի, որը ընդգրկում է Վենեսուելային պատկանող կղզիների մեծամասնություն, պլանավորված ամենամոտիկ ապագայում այդ տարածքային միավորին տալ դաշնային տարածքի (իսպ.՝ Territorio Federal) կարգավիճակ։ Նահանգները բաժանվում են 335 մունիցիպալիտետների (իսպ.՝ municipios), որոնք էլ բաժանվում են 1000 համայնքի (իսպ.՝ parroquias)։
Վենեսուելայի նահանգները խմբավորված են նախագահական հրամանով հաստատված 9 տարածաշրջանների (իսպ.՝ regiones administrativas)՝

Անդյան (Andean),
Մայրաքաղաքային (Capital),
Կենտրոնական (Central),
Կենտրոնաարևմտյան (Central - Occidental),
Գայանյան (Guayana),
Կղզե (Insular),
Լյանոսյան (Llanos),
Հյուսիսարևելյան (Nor - Oriental),
Սուլիանյան (Zulian).


== Նահանգների ցանկ ==


== Հատուկ կարգավիճակով տարածքներ ==


== Տարածքային վեճեր ==

Էսսեկիբո (Գայանա Էսսեկիբո Guayana Esequiba) գետից արևմուտք գտնվող տարածքը այժմ մտնում է Գայանա պետության մեջ (տես՝ Գայանայի վարչական բաժանում) և կազմում է այդ պետության տարածքի 60%-ը, սակայն վենեսուելյան քարտեզներում այն նշվում է որպես Վենեսուելայի տարածք։


== Տես նաև ==
Վենեսուելայի քաղաքներ
Վենեսուելայի տարածաշրջաններ
Եվգենի Տիկոցկի

Եվգենի Տիկոցկի (բելառուս․՝ Яўген Карлавіч Цікоцкі; դեկտեմբերի 26, 1893(1893-12-26) կամ 1893, Սանկտ Պետերբուրգ, Ռուսական կայսրություն - նոյեմբերի 24, 1970(1970-11-24) կամ 1970, Մինսկ, Բելառուսական ԽՍՀ, ԽՍՀՄ), սովետական կոմպոզիտոր։ ԽՍՀՄ ժողովրդական արտիստ (1955)։ ՍՄԿԿ անդամ 1948 թվականից։ Սովորել է Պետրոգրադի համալսարանում (1914—1915), միաժամանակ՝ Զ․ Բոնչ-Բրուևիչի մասնավոր երաժշտական ուսումնարանում 1919-1924 թվականներին ծառայել է կարմիր բանակում։ 1920 թվականից ապրել է Բելառուսիայում։ Եղել է ԲՍՍՀ կոմպոզիտորների միության նախագահը (1950—1963)։ Բելառուսիայի առաջին պրոֆեսիոնալ կոմպոզիտորներից է։ Գրել է «Միխաս Պոդգոռնի», «Ալեսյա» «Պոլեսիեցի աղջիկը», ԲՍՍՀ պետական մրցանակ, 1968, «Աննա Դրոմովա» (1970) օպերաները, «Մրրկահավի երգը» հերոսական պոեմը (1944), 6 սիմֆոնիա (1927—1963), «50 տարի» սիմֆոնիկ պոեմը (1966), տրոմբոնի (1934), դաշնամուրի (1954) կոնցերտներ նվագախմբի հետ, խմբերգեր, երգեր, դրամատիկական ներկայացումների և կինոնկարների համար երաժշտություն։ Պարգևատրվել է Լենինի և 3 այլ շքանշաններով։ Մահացել է 1970 թվականի նոյեմբերի 29-ին։ Թաղված է Մինսկի արևելյան գերեզմանոցում։


== Ծանոթագրություններ ==
Միքայիլ Աբդուլաև

Միքայիլ Հուսեյն օղլի Աբդուլաև (ադրբ.՝ Mikayıl Hüseyn oğlu Abdullayev, դեկտեմբերի 19, 1921(1921-12-19), Բաքու, Ադրբեջանական ԽՍՀ - օգոստոսի 21, 2002(2002-08-21), Բաքու, Ադրբեջան), ադրբեջանցի նկարիչ, ԽՍՀՄ ժողովրդական նկարիչ (1963)։ ԽՍՀՄ գեղարվեստի ակադեմիայի թղթակից-անդամ (1958), ԽՄԿԿ անդամ 1954 թվականից։


== Կենսագրություն ==
Ծնվել է դեկտեմբերի 19-ին, Բաքվում։ Ավարտել է Մոսկվայի գեղարվեստական ինստիտուտը (1949)։ Հայտնի են Աբդուլաևի «Հնգամյակի ճանապարհներով» (1949), «Երջանկություն կառուցողները» (1951) և արդյունաբերական թեմաներով ու ժանրային բնույթի այլ կտավներ, «Սոցիալիստական Բաքուն» (1947) գրաֆիկական նկարաշարքը, Սուլեյման Հուսեյն Ռահիմովի «Շամո» վեպի նկարազարդումները (1954)։ Մահացել է 2002 թ-ի օգոստոսի 21-ին Բաքվում։


== Ծանոթագրություններ ==
Սուրբ Գևորգ եկեղեցի (Թիլ Արմեն)

Սուրբ Գևորգ եկեղեցի, Հայ կաթողիկե եկեղեցուն պատկանող եկեղեցի Հայոց Միջագետքում, Մարդին քաղաքից 25 կմ դեպի հարավ գտնվող Թիլ Արմեն ավանում։ Այժմ գտնվում է՝ Թուրքիայի Հանրապետության Մարդինի նահանգի Քըզըլթեփե շրջանի կենտրոն Թիլ Արմեն քաղաքում։


== Պատմություն ==
Սուրբ Գևորգ եկեղեցին բավականին հին է, բայց կառուցման ստույգ թվականն անհայտ է։ Եկեղեցին գործել է մինչև 1915 թվականը (Մեծ Եղեռն)։ 


== Հետագա ճակատագիրը ==
Եկեղեցին, Թուրքիայի գյուղատնտեսության նախարարության կողմից տարիներ շարունակ օգտագործվել է որպես թունաքիմիկատների պահեստ։ 2004 թվականին պաշտպանության տակ առնված եկեղեցին վերենորոգելու որոշում է կայացվել, սակայն մինչ դրա իրագործումը եկեղեցու պահակը 7 մետրանոց փոս է փորել և գանձ որոնել։ 2007 թվականից վերակառուցման սպասող եկեղեցու տանիքի փլուզումից հետո այն վերադարվել է Հայ կաթողիկե եկեղեցու «Սուրբ Գևորգ հիմնադրամ»-ին։ Ներկայումս եկեղեցուց մնացել են միայն պատերը։ Որպես պահեստ ծառայելու տարիներին եկեղեցու ներսում բետոնե աստիճաններ են կառուցվել։
Եկեղեցու վերջնական տեսքը լուսանկարած Զուբեյդե Սարըն նշել է, որ եկեղեցու գոյության մասին մինչև 2000-ական թվականները հայտնի չի եղել։


== Ծանոթագրություններ ==
Սերգեևկա (գյուղ, Ուլյանովսկի շրջան)

Անվան այլ կիրառումների համար տե՛ս՝ ՍերգեևկաՍերգեևկա (ուկրաիներեն՝ Сергіївка), գյուղ Ուկրաինայի Կիրովոգրադի մարզի Ուլյանովսկի շրջանում։
2001 թվականի տվյալներով Սերգեևկա գյուղում բնակվում էր 27 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ե՛վ ուրախության, և՛ տխրության ժամանակ

Ե՛վ ուրախության, և՛ տխրության ժամանակ (թուրքերեն՝ İyi Günde Kötü Günde), թուրքական O3 Medya ընկերության արտադրության հեռուստասերիալ, որը ցուցադրվել է Star TV-ով։ Հեռուստասերիալի ռեժիսորը Մեթին Բալեքօղլուն է, սցենարիստները՝ Աքսել Բոնֆիլն ու Փելին Քարամեհմեթօղլուն։ Գլխավոր դերերսում հանդես են գալիս Էլչին Սանգուն, Օզան Դոլունայը և Յասեմին Ալլենը։ Հեռուստասերիալի վերջին 6-րդ սերիան ցուցադրվել է 2020 թվականի հոկտեմբերի 17-ին։


== Սյուժե ==
Լեյլան և Սարփը պատրաստվում էին ամուսնանալ, սակայն տեղի է ունենում անսպասելին, և Սարփը հարսանիքի օրը լքում է Լեյլային։ Հինգ տարի անց ճակատագրի բերումով նրանք դարձյալ հանդիպում են։ Լեյլային հանձնարարվում է նախապատրաստել իր տնօրենի դստեր՝ Մելիսայի հարսանիքը, որն ավելի ուշ պարզվում է, որ Սարփի նոր հարսնացուն։ Մելիսան լսել է Լեյլայի հարսանիքներ կազմակերպելու տաղանդի մասին և ցանկանում է, որ հենց նա կազմակերպի իր և Սարփի հարսանիքը։ Աղջիկը տեղյակ չէ, որ նրանք համատեղ անցյալ ունեն։ Հանդիպելով նախկին սիրեցյալները հայտնվում են անհարմար իրավիճակում։ Իրավիճակն ավելի է բարդանում, երբ Սարփը հասկանում է, որ դեռ սիրում է Լեյլային, իսկ Լեյլան էլ որոշել է վրեժ լուծել իր նախկին սիրեցյալից։


== Դերասանական կազմ ==
Էլչին Սանգու - Լեյլա
Օզան Դոլունայ - Սարփ
Յասեմին Ալլեն - Մելիսա
Ներգիս Քումբասար - Փերիհան
Շենայ Գյուրլեր - Ասլըհան
Դերյա Ալաբորա - Մերալ
Հաքան Սալընմըշ - Հալիլ
Սինան Ալբայր - Բյուլենթ
Ալի Յաղջը - Արդա
Դենիզ Իշըն - Սեդա
Թուգայ Էրդողան - Ջան
Հանդե Յըլմազ - Յասեմին


== Ցուցադրություն ==


== Ծանոթագրություններ ==


== Արտաքին հղումներ ==
Star TV'nin resmî sitesinde İyi Günde Kötü Günde
Արմինե Անդա

Արմինե Անդա (Արմինե Աբրահամյան, ապրիլի 7, 1965(1965-04-07), Երևան, Հայկական ԽՍՀ, ԽՍՀՄ), հայ դերասանուհի, գրող, պրոդյուսեր։


== Կենսագրություն ==
Արմինե Աբրահամյանը ծնվել է 1965 թվականի ապրիլի 7-ին, Երևանում։ Ավարտել է Երևանի թատրոնի և կինոյի պետական ինստիտուտը։ Աշխատել է թատրոնում որպես դերասանուհի, հեռուստատեսությունում եղել է մանկական հաղորդաշարի հեղինակ, ռեժիսոր և վարող, ներկայացրել է իր հեքիաթները, հանդես եկել հեքիաթասացի ու տարբեր հերոսների դերերում։
Արմինե Անդայի առաջին սցենարա-պրոդյուսերական «Բոժոն» անիմացիոն կարճամետրաժ ֆիլմը (ռեժիսոր՝ Միքայել Վաթինյան) մասնակցել է տարբեր միջազգային կինոփառատոների և ստացել մրցանակներ։ «Ժաննան և ձայները» (ռեժիսոր՝ Միքայել Վաթինյան) լիամետրաժ խաղարկային ֆիլմի համաշխարհային պրեմիերան տեղի է ունեցել 2011 թվականին Հարավային Կորեայում՝ Պուսանի միջազգային կինոփառատոնի պաշտոնական մրցույթում, եվրոպական պրեմիերան՝ Շվեդիայում՝ Գյոթեբորգի միջազգային կինոփառատոնում։ Ֆիլմն ունեցել է պաշտոնական ցուցադրություններ նաև Ավստրիայի, ԱՄՆ-ի, Բելառուսի, Ուկրաինայի, Էստոնիայի, Վրաստանի և Հայաստանի լավագույն կինոփառատոներում։ Ֆիլմում հանդես է եկել որպես համասցենարիստ, պրոդյուսեր և գլխավոր դերակատար։
Նկարահանվել է նաև հայկական և արտասահմանյան կարճամետրաժ և լիամետրաժ ֆիլմերում՝ Ատոմ Էգոյանի «Լուսավորիչ», Է. Բաղդասարյանի «Ներում», «Դու գնա», Ն. Շեկի «2 աշխարհից ի հիշատակ», Մարիա Սահակյանի «Այդ ես չեմ», Միքայել Վաթինյանի «Ժաննան և ձայները», «Տաքսի «Էլի լավ ա»», Հ. Ռազավիի «Ականջօղ» և իր նկարահանած «Քամին փչում է»։ Մարիա Սահակյանի «Այդ ես չեմ» ֆիլմի իր դերակատարման համար ստացել է Հայաստանի ազգային կինոմրցանակաբաշխության «2-րդ պլանի լավագույն դերասանուհի» մրցանակ։
Արմինե Անդան հեղինակել է հեքիաթի մի քանի գիրք, որոնք լույս են տեսել իր նկարազարդումներով, ինչպես նաև 30 տպագրություններ գրական և մանկական մամուլում։ Նրա առաջին գիրքը՝ «Անկիմյուրի բնակիչները» հեքիաթ-վեպի 1-ին մասը, տպագրվել է 2002 թվականին՝ «Մուտք» մատենաշարով։ 2011 թվականին գրքի համար արժանացել է «Օրանժ» գրքի մրցանակի։


== Ֆիլմագրություն ==


=== Որպես դերասան ===


=== Որպես պրոդյուսեր, սցենարիստ ===


== Ծանոթագրություններ ==


== Արտաքին հղումներ ==
Ես չեմ հավատում, որ կա ճշմարտություն առանց երազանքի
Լի Կա Ին

Լի Կա Ին (կորեերեն՝ 이가은; օգոստոսի 20, 1994(1994-08-20), Սեուլ, Հարավային Կորեա , հայտնի է Կաին անվանմամբ), հարավկորեացի երգչուհի և մոդել։ Առավել հայտնի է, որպես After School աղջիկների խմբի նախկին անդամ (2012—2019) և «Պատրաստություն 48» (անգլ.՝ Produce 48) գոյատևման շոուի մասնակից։


== Կյանք և կարիերա ==


=== 1994-2011. Վաղ տարիներ և կրթություն ===

Կաինը ծնվել է 1994 թվականի օգոստոսի 20-ին Սեուլում, Հարավային Կորեա։ Նա ընտանիքում միակ երեխան էր։ Կարողանում է ֆլեյտա նվագել։ Հաճախել է Ճապոնիայում գտնվող ավագ դպրոց, որի շնորհիվ էլ ազատ խոսում է ճապոներեն։
Pledis Entertainment-ի սովորողների մեջ, Կաինը նշվել է որպես ամենահզոր վոկալիստ։


=== 2012-18. After School-ի հետ առաջնաելույթ և «Պատրաստություն 48» ===
2012 թվականի ապրիլի 9-ին Pledis Entertainment-ը Կաինին հայտարարեց որպես After School-ի նոր անդամ, և առաջիկա վերադարձի մանրամասները հայտնի դարձան նույն օրը։ Առաջին անգամ աղջիկը խմբի կազմում ելույթ ունեցավ ապրիլի վերջին` խմբի ճապոնական համերգներին Playgirlz ալբոմի առաջխաղացման շրջանակներում։ Հունիսի 20-ին լույս է տեսել Flashback սինգլներից բաղկացած ալբոմը, որտեղ Կայինը հայտնի դարձավ կորեական հանրությանը։ 2015 թվականին նա հանդես եկավ որպես DJ, երբ After School-ը երաժշտական ընդմիջում վերցրեց։
2018 թվականի հունիսին կայացավ «Պատրաստություն 48» գոյատևման ռալիթի շոուի պրեմիերային շարքը, որտեղ Կաինը ներկայացրեց Pledis Entertainment-ը։ Աղջիկը նկարագրեց նախագծին մասնակցությունը որպես իր «երկրորդ հնարավորություն», ինչպես նաև խոսեց երկրպագուների շրջանում բավականին քննարկված թեմայի՝ After School-ի երկարատև ընդմիջման մասին։

Մրցույթի մասնակիցների թվում Կայինը առաջին տեղում մնաց ավելի երկար, քան ցանկացած այլ մասնակից, բայց եզրափակչում նրան հաջողվեց գրավել միայն տասնչորսերորդ տեղը, և նա չկարողացավ մտնել IZ*ONE-ի վերջնական կազմի մեջ։ Նախագծի մեկնարկից առաջ շատ ԶԼՄ-ներ և երկրպագուներ ասում էին, որ աղջկա մասնակցությունը կլինի After School-ի լիարժեք վերադարձի և հանրության ուշադրությունը գրավելու վերջին հնարավորությունը, ինչպես դա տեղի ունեցավ իրենց գործընկերների՝ NU'EST հետ «Պատրաստություն 101»-ի երկրորդ եթերաշրջանում։ Հոկտեմբեր 18-ին, խմբի նախկին անդամ Լիզին իր հարցազրույցում ասաց, որ Քաինը պատրաստվում է կանանց նոր խմբում առաջնաելույթի։


=== 2019. Pledis Entertainment-ը լքելը և «Remember You» ===
2019 թվականի հուլիսի 4-ին հայտնի դարձավ, որ Կաինը հրաժարվել է երկարաձգել պայմանագիրը Pledis Entertainment-ի հետ և կլքի գործակալությունը։ Հուլիսի 5-ին նա թողարկեց իր առաջին թվային սինգլը՝ «Remember You (기억할게)»։


== Սկավառակագրություն ==


== Ծանոթագրություններ ==
Հեքան

Հեքան, գյուղ Արևմտյան Հայաստանում, Վանի վիլայեթի Նորդուզի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Զատկի կղզու դրոշ

Զատկի կղզու դրոշ (ոչ պաշտոնական), իրենից ներկայացնում է սպիտակ պաստառ, որի վրա պատկերված է ավանդական կրծքանշանը` ռեիմիրո (ռապ. reimiro), այն կարմիր է, լուսնաձև` երեք խորություններով։  Ծայրերին երկու մարդկային դեմքեր են` դեպի երկինք նայող աչքերով։ Ռեիմիրոն խորհրդանշում է հարազատ կապերն ու հեղինակությունը։
Օգտագործվում է որպես Զատկի կղզու նահանգի դրոշ։
Ենթադրվում է, որ կարմիր պատկերը նավակի նշան է։ Բացի այդ, ռեիմիրոի կիսալուսինը հիշեցնում է կղզու ուրվագիծը։


== Պատմություն ==
Զատկի կղզու սկզբնական դրոշը բարձրացվել է 13-րդ դարում և դրոշի չորս անկյուններում կար տարբեր տեսակի սև կերպարներ։


== Ծանոթագրություններ ==


== Արտաքին հղումներ ==
Информация про флаг острова Пасхи(չաշխատող հղում)
Մոկրի Կերչիկ (ավան)

Մոկրի Կերչիկ (ռուս.՝ Мокрый Керчик), ավան Ռուսաստանի Ռոստովի մարզի Օկտյաբրսկի շրջանում։ Մտնում է Մոկրոլոգսկովո գյուղական համայնքի կազմի մեջ։
Հովհաննես Վարդապետյան

Հովհաննես Վարդապետյան (1826, Սայդա, Լիբանան - նոյեմբերի 21, 1908(1908-11-21), Բեյրութ, Լիբանան), հայազգի գիտնական, աստվածաբան, մշակութային գործիչ։ Արաբական միջավայրին ծանոթ է Յուհաննա Վարդապետ, եվրոպականին՝ Ջոն Ուարդապետ անուններով։


== Կենսագրություն ==
Սովորել է Բեյրութին մերձական Աբեյհ գյուղի միսիոներական քոլեջում, աստվածաբանական բարձրագույն կրթությունն ստացել է Շոտլանդիայում, բժշկականը՝ Էդինբուրգում և Նյու Յորքում։ Եղել է արաբական լուսավորական կազմակերպության՝ գիտությունների և արվեստների տարածման սիրիական ընկերության (1847-1857), Բեյրութի սիրիական գիտական ընկերության (1867-1873) և Գիտությունների արևելյան ակադեմիայի (1882-1885) հիմնադիրներից ու նախագահի տեղակալ։ Դ․ Բլիսի և Կ․ վան Դեյկի հետ 1886 թվականին հիմնադրել է Բեյրութի Սիրիական քոլեջը (այժմ՝ ամերիկյան համալսարան)։ Գրել է մեկ տասնյակից ավելի բժշկական դասագրքեր (արաբերեն), նաև՝ «Սիրիայի կրոնների վերաբերյալ հետազոտություններ» (անգլերեն,1860) աշխատությունը։
Վյալկա (գյուղ, Օկուլովսկի շրջան)

Վյալկա (ռուս.՝ Вялка), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը վերջին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբդիլաս Մալդիբաև

Աբդիլաս Մալդիբաև (ղրղզ.՝ Абдылас Малдыбаев, հունիսի 24 (հուլիսի 7), 1906, Kara-Bulak, Pishpeksky Uyezd, Սեմիրեչյեի մարզ, Թուրքեստան, Ռուսական կայսրություն - հունիսի 1, 1978(1978-06-01), Բիշքեկ, Ղրղզական ԽՍՀ, ԽՍՀՄ), ղրղզ խորհրդային կոմպոզիտոր և երգիչ (տենոր)։ ԽՍՀՄ ժողովրդական արտիստ (1939)։ ԽՄԿԿ անդամ 1939 թվականից։


== Կենսագրություն ==
1933 թվականից եղել է Ղրղզական երաժշտա-դրամատիկական ստուդիայի (1942 թվականից՝ Ղրղզական օպերայի և բալետի թատրոն) դերասան։ 1940-1941 թվականներին, 1947-1950 թվականներին սովորել է Մոսկվայի կոնսերվատորիայում (Գ. Ի. Լիտինսկու, ապա Վ. Գ. Ֆերեի դասարաններում)։ Կոմպոզիտորներ Վ. Ա. Վլասովի և Վ. Գ. Ֆերեի հետ ստեղծել է ղրղզական առաջին երաժշտական դրամաներն ու օպերաները՝

«Աջալ օրդունա» (1938),
«Այչուրեկ» (1939),
«Մանաս» (1946),
«Տոքտոգուլ» (1958) և այլն։Ինչպես նաև գրել է Ղրղզական Խորհրդային Սոցիալիստական Հանրապետության պետական հիմնի երաժշտությունը։ Երգել է ղրղզական երաժշտական դրամաներում և օպերաներում։
1939-1967 թվականներին եղել է Ղրղզստանի կոմպոզիտորների միության նախագահը։ Արժանացել է Ղրղզական ԽՍՀ պետական մրցանակի (1970)։


== Ծանոթագրություններ ==


== Արտաքին հղումներ ==
Աբդիլաս Մալդիբաևի Մալդիբաև Archived 2013-08-02 at the Wayback Machine. (ռուս.)
Պոջո Բուստոնե

Պոջո Բուստոնե (իտալերեն՝ Poggio Bustone), կոմունա Իտալիայում, գտնվում է Լացիո շրջանում՝ Ռիետի պրովինցիայում։ Բնակությունը կազմում է 2130 մարդ (2008 թվականին), խտություննը կազմում է 97 մարդ/կմ²։ Տարածքը կազմում է 22 կմ²։ Փոստային ինդեքս՝ 02018։ Հեռախոսսյին կոդ՝ 0746։
Կոմունայի հովանավորն են Հովհաննես Մկրտիչը։ Տոնը նշվում է հունիսի 24-ին։


== Նշանավոր մարդիկ ==
Լուչո Բատիստի (1943-1998), իտալացի նշանավոր երգիչ և երգահան։
Լեդա Բատիստի (իտալերեն՝ Leda Battisti), իտալացի երգչուհի և երգահան։


== Պատկերասրահ ==

		


== Արտաքին հղումներ ==
Poggio Bustone auf www.comuni-italiani.it (italienisch)
Pro Loco Poggio Bustone Archived 2014-12-21 at the Wayback Machine. (italienisch)
Մարկո Բրամբիլա

Մարկո Բրամբիլա (իտալերեն՝ Marco Brambilla, նոյեմբերի 30, 1960(1960-11-30), Միլան, Իտալիա), ամերիկացի կինոռեժիսոր, մոնտաժող, վիդեոարտ ժանրի նկարիչ, լուսանկարիչ և իտալացի ծագմամբ կլիպմեյքեր։


== Կենսագրություն ==
Ծնվել է 1960 թվականին Միլանում (Իտալիա)։ Այնուհետև որոշ ժամանակ բնակվել է Կանադայում, որտեղ սկսել է աշխատել որպես ռեժիսոր՝ նկարահանելով հեռուստատեսությամբ գովազդներ։
1993 թվականին Մարկո Բամբիլան որպես ռեժիսոր առաջնաելույթ է ունեցել գեղարվեստա-ֆանտաստիկ «Կործանողը» մարտաֆիլմում (գլխավոր դերերում են Սիլվեստր Ստալոնեն և Ուեսլի Սնայփսը)։ Ֆիլմը ունեցել է մեծ հաջողություն. համաշխարհային հավաքները կազմել են 159 միլիոն դոլար՝ 57 միլիոն բյուջեի դեպքում։
2000 թվականին Booth-Clibborn Editions-ը հրատարակել է Բրամբիլի՝ «Transit» կոչվող լուսանկարների հավաքածուն։
2002 թվականին «Walt Disney Television» և «Hallmark Entertainment» ընկերությունների պատվերով «Դինոտոպիա» մինի սերիալի ռեժիսորն է եղել։ Եղել է նաև սերիալի շարունակության՝ «Դինոտոպիա։ Նոր արկածներ»ի  ռեժիսորը։
2005 թվականին նկարահանել է «Sync» կարճամետրաժ ֆիլմը («Արգելվում է ցուցադրել» ֆիլմ-անթալոգիայի մի մասը), որը 2006 թվականին ցուցադրվել է Կանի կինոփառատոնում և ամերիկյան «Սանդենս» կինոփառատոնում։
2010 թվականին դարձել է Քանյե Ուեսթի «Power» երգի տեսահոլովակի ռեժիսորը։
2013 թվականին Բրամբիլան Նյու Յորքի Նիկոլ Քլագսբրուն պատկերասրահում ներկայացրել է իր 3D վիդեո-ինստալյացիան ։


== Ֆիլմագրություն ==


=== Ռեժիսոր ===
1993 թվական՝ «Կործանողը »/ Demolition Man
1997 թվական՝ «Ավելորդ ուղեբեռ» / Excess Baggage
2002 թվական՝ «Դինոտոպիա» / Dinotopia
2002-2003 թվական՝ «Դինոտոպիա։ Նոր արկածներ» / Dinotopia
2006 թվական՝ «Արգելվում է ցուցադրել» / Destricted («Sync»)


=== Մոնտաժող ===
2006 թվական՝ «Արգելվում է ցուցադրել» / Destricted


== Ծանոթագրություններ ==


== Արտաքին հղումներ ==
Մարկո Բրամբիլա Internet Movie Database կայքում
http://www.marcobrambilla.com/ Մարկո Բրամբիլա. պաշտոնական կայք
Հոսանքի քիմիական աղբյուրներ

Հոսանքի քիմիական աղբյուրներ, սարքեր, որոնք օքսիդավերականգնման ռեակցիայի քիմիական էներգիան ուղղակիորեն փոխարկում են էլեկտրականի։ Առաջին հոսանքի քիմիական աղբյուրները ստեղծվել են XIX դարում (Վոլտայի սյուն, 1800 թվականին, Դանիել-Ցակոբիի էլեմենտ, 1836 թվականին, Լեկլանշեի էլեմենտ, 1865 թվականին։ Մինչև XIX դարի 60-ական թվականները դրանք էլեկտրաէներգիայի միակ աղբյուրներն էին էլեկտրական սարքերը սնուցելու և լաբորատոր հետազոտությունների համար։ Հոսանքի քիմիական աղբյուրները կազմված են երկու էլեկտրոդից (մեկը՝ օքսիդիչ պարունակող, մյուսը՝ վերականգնիչ), որոնց միջև կոնտակտը հաստատվում է էլեկտրոլիտով կամ էլեկտրոլիտով ծծեցված թաղանթ-անջատիչով։ էլեկտրոդների միջև ստեղծվում է պոտենցիալների տարբերությունը՝ էլեկտրաշարժ ուժ (էլշու), որը համապատասխանում է օքսիդավերականգնման ռեակցիայի ժամանակ ազատ էներգիայի փոփոխությանը։ Հոսանքի քիմիական աղբյուրների աշխատանքը պայմանավորված է նրանով, որ արտաքին փակ շղթայի դեպքում բացասական էլեկտրոդի վրա վերականգնիչը օքսիդանում է, առաջացած ազատ էլեկտրոններն արտաքին շղթայով անցնում են դեպի դրական էլեկտրոդ և մասնակցում օքսիդիչի վերականգնման ռեակցիային։ Ըստ շահագործման յուրահատկությունների և էլեկտրա- քիմիական համակարգի (նյութերի և էլեկտրոլիտների ընդհանրություն) բնույթի, հոսանքի քիմիական աղբյուրները լինում են գալվանական էլեմենտներ, որոնք նյութերի ծախսվելուց (լիցքաթափումից) հետո դառնում են ոչ պիտանի, և կուտակիչներ, որոնցում նյութերը վերականգնվում են լիցքավորվելիս։ Այդպիսի բաժանումը պայմանական է, քանի որ որոշ էլեմենտներ կարող են մասնակիորեն լիցքավորվել։ Հեռանկարային հոսանքի քիմիական աղբյուրներն են. էլեկտրաքիմիական գեներատորները, որոնք ընդունակ են տևական անընդհատ աշխատանքի, քիմիական ռեագենտների նոր բաժինների մշտական մատուցման և ռեակցիայի արգասիքների հեռացման շնորհիվ։ Հոսանքի քիմիական աղբյուրներում որպես օքսիդիչ նյութեր օգտագործում են Pb02, NiOOH, Mn02 ևն, վերականգնիչներ՝ Pb, Cd, Zn և այլ մետաղներ, իսկ էլեկտրոլիտներ՝ ալկալիների, թթուների, աղերի ջրային լուծույթներ։
Պերեմոժնոե (գյուղ, Ուստինովի շրջան)

Պերեմոժնոե (ուկրաիներեն՝ Переможне), գյուղ Ուկրաինայի Կիրովոգրադի մարզի Ուստինովի շրջանում։
2001 թվականի տվյալներով Պերեմոժնոե գյուղում բնակվում էր 101 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հիդրոֆոբ կոլոիդներ

Հիդրոֆոբ կոլոիդներ, դիսպերս համակարգեր, որոնցում դիսպերսված նյութը թույլ է փոխազդում դիսպերս միջավայրի (ջրի) հետ։
Օնտորիա դել Պինար

Օնտորիա դել Պինար (իսպ.՝ Hontoria del Pinar), բնակավայր և մունիցիպալիտետ Իսպանիայում։ Գտնվում է Բուրգոս պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Սիեռա դե լա Դեմանդա շրջանում։ Բնակչությունը՝ 777 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 80 կմ։


== Արտաքին հղումներ ==
Hontoria del Pinar en la Red Archived 2020-10-29 at the Wayback Machine.
Պունիկվեռե

Պունիկվեռե (էստ․՝ Punikvere), գյուղ Էստոնիայի Յիգևամաա նահանգի Պալա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վոզդվիժենսկի գյուղական խորհուրդ (Յամոլսկի շրջան)

Վոզդվիժենսկի գյուղական խորհուրդ  (ուկրաիներեն՝ Воздвиженська сільська рада), Ուկրաինայի Սումիի մարզի Յամպոլսկի շրջանում։
2001 թվականի տվյալներով Վոզդվիժենսկի գյուղական խորհրդում բնակվում էր 1524 մարդ։ Խորհրդում կա 8 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կրասկի

Կրասկի (ռուս.՝ Краськи), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խանդագայտի

Խանդագայտի (ռուս.՝ Хандагайты), սումոն Ռուսաստանի, Տիվա հանրապետության Օվյուրսկի կոժունի կազմում։
Բնակչությունը 2003 թվականին գրանցված տվյալներով կազմում էր 3200 մարդ։


== Ծանոթագրություններ ==


== Արտաքին հղումներ ==
Ռուսաստանի Պետական վիճակագրական ֆեդերալ ծառայության պաշտոնական կայք Archived 2010-12-03 at the Wayback Machine. (ռուս.)
Ռուսաստանի ժամային գոտիները Archived 2013-09-06 at the Wayback Machine. (ռուս.)
Շվիլովզե (Բրանդենբուրգ)

Շվիլովզե  (գերմ.՝ Schwielowsee (Gemeinde)), կոմունա Գերմանիայի Բրանդենբուրգ հողատարծքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 10 187 մարդ (ըստ 2010 թվականի դեկտեմբերի 31-ի)։ Տարածքը կազմում է 58,16 կմ²։ Պաշտոնական կոդ՝ 12 069 590։
Կոմունան ներառում է 3 գյուղական շրջան։


== Ծանոթագրություններ ==


== Արտաքին հղումներ ==
Պաշտոնական էջ
(6083) Ջանեյրաբլում

(6083) Ջանեյրաբլում (անգլ.՝ Janeirabloom), աստերոիդ աստերոիդների հիմնական գոտում։ Հայտնաբերվել է 1984 թվականի սեպտեմբերի 25-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 2,239919 ա. մ., առավելագույնը մոտենում է 1,841 ա. մ. հեռավորության վրա և հեռանում 2,6388 ա. մ.։ Արեգակի շուրջ մեկ ամբողջական պտույտ է կատարում 1224,47 երկրային օրվա ընթացքում, իր ուղեծրով շարժվելով միջինում 0,294006 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6083) Ջանեյրաբլում աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արևմտյան նահանգ (Ռուանդա)

Արևմտյան նահանգ, նահանգ Ռուանդայի արևելքում։ Այն Ռուանդայի 5 նահանգներից է և ներառում է 7 շրջան։ Տարածքը կազմում է 5,883 քառ. կմ, իսկ բնակչությունը 2,471,348 մարդ՝ 2012 թ.-ի օգոստոսի տվյալներով։ Մայրաքաղաքը Կիբուե քաղաքն է՝ 46,923 բնակչությամբ։


== Շրջանները ==
Կարոնգի շրջան
Նգորորերո շրջան
Նիաբիհու շրջան
Նիամաշեկե շրջան
Ռուբավու շրջան
Ռուսիզի շրջան
Ռուցիրո շրջան
Շախմատիստներ (Կարավաջոյի դպրոց)

Շախմատիստներ (իտալերեն՝ I Giocatori di Scacchi), Կարավաջոյի դպրոցի ներկայացուցչին վերագրվող նկար, որը ներկայացնում է նրա համար հազվագյուտ սյուժե (շախմատ)։


== Նկարի պատմություն ==
Նկարը ստեղծվել է 1610 թվականին (որոշ արվեստագետներ ընդլայնում են թվագրման շրջանակները մինչև 1590-1610 թվականները), սովորաբար վերագրվում է Միքելանջելո Մերզի դա Կարավաջոյի (իտալերեն՝ Merisi Michelangelo detto Caravaggio, 1573-1610) դպրոցին։ Առանձին հեղինակավոր կատալոգներում վերագրվում է հենց նկարչին։ Նկարի չափսերը 128-ը 94-ի վրա են։ Այն պատկանում է Վենետիկի ակադեմիայի պատկերասրահին (ցուցադրված է Convento dei Canonici Lateranensi Gallerie dell'Accademia էքսպոզիցիայում), յուղանկար է։


== Նկարի սյուժե ==
Կտավում պատկերված է երեք մարդ, որոնցից երկուսը շախմատ են խաղում․ համեստ, բայց նրբագեղ հագնված մի տղամարդ, վառ կարմիր թանկ կոստյումով պատանի, որին փաթաթվել է կինը, որը հագին ունի կիսաթափանցիկ վերնազգեստ և հասարակ թեթև շրջազգեստ (դեմքին  նկատելի են կնճիռներ, նա ակնհայտորեն երիտասարդ չէ և իրեն պահում է անպարկեշտ, իսկ ձեռքում սեղմած ունի փողերով դրամապանակը․ հավանաբար նա թեթևաբարո կին է)։ Տղամարդիկ կրում են գլխարկներ, շախմատային տախտակի կողքին դրված են մեկ բռաչափ արծաթե դրամներ։ Կիսախավարում ցույց տրված գործողության վայրը հարգանք չի առաջացնում կերպարների մոտ և նրանց թույլ է տալիս հաշվի չնստել պայմանականությունների հետ։ Սեղանին՝ տղամարդու անմիջական հարևանությամբ, դրված է երկու տարբեր տեսակի թունդ ալկոհոլ խմիչք։
Երիտասարդը հաղթանակ է տանում պարտիայում, իսկ հակառակորդի ձեռքի շարժումը այս ժամանակաշրջանի կտավներում սովորաբար արտահայտում է զարմանք կամ սեփական պարտության ընդունում։
Մոլեխաղի հետ կապված սյուժեն ներկայացված է նաև Կարավաջոյի, իսկ առավել ընդարձակ՝ նրա հետևորդների ստեղծագործություններում։ Այն թույլ է տալիս փոխանցել խաղի մասնակիցների և հանդիսատեսի ռեակցիայի հոգեբանական նուրբ նրբերանգները։ Հաճախ նկարչի հետևորդների աշխատանքների հիմքում ընկած են եղել Կարավաջոյի կոմպոզիցիաները (երբեմն նույնիսկ մոլեխաղին չառնչվող սյուժեով)։ Այսպես, Թեոդոր Ռոմբոուտսի «Խաղաքարտ խաղացողները» նկարի հիմքում դրված է Կարավաջոյի «Մաթեոս առաքյալի կոչումը» նկարի կոմպոզիցիան։ Ռոմբոուտսը նույնիսկ մեջբերել է իտալացի նկարչի երկու կերպարներին՝ առաջին պլանում մեջքով կանգնած զինվորին և  իր հարևանի խաղաքարտերն ակնոցի միջով զննող ծերուկին։
Կարավաջիստների ստեղծագործությունում շախմատ խաղը պատկերված է միայն այս նկարում։ Նրանք սովորաբար պատկերել են խաղաքարտերի խաղ կամ նարդի, որտեղ հաղթանակը կախված է հաջողությունից և որտեղ արտահայտվում են առավել վառ կրքեր։


== Դիրք տախտակի վրա ==
Նկարի վրա հեշտությամբ առանձնանում է շախմատային դիրքը տախտակի վրա։ Սևերն ունեն նյութական և դիրքային մեծ առավելություն։ Պատանին քայլ է անում սև նավակով, որը ձեռքով պահում է տախտակից վեր а3-ի վրա։ Այդ քայլով նա շախ և մատ է հայտարարում սպիտակ արքային։ Ինչպես այս ժամանակաշրջանի մի քանի այլ նկարներում, այստեղ ևս սև վանդակները ժամանակակից տախտակի վրա համապատասխանում են սպիտակներին (a1-ը սպիտակ է և ոչ թե սև, ինչպես հիմա է պահանջվում)։


== Ծանոթագրություններ ==


== Գրականություն ==
Бонсанти, Джорджо. Караваджо. М. 1995.
Գյավուր-Ալմուշ

Գյավուր-Ալմուշ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սիմեոն (այլ կիրառումներ)

Սիմեոն, կարող է վերաբերել՝

Սիմեոն - Երնջակ գավառի եպիսկոպոս
Սիմեոն - հայ մանրանկարիչ
Ադամյան քույրեր

Ադամյան քույրեր, հայ դաշնակահարուհիներ։ Առաջին Հեղինե Աբգարի Ադամյան (1881-1960, ամուսնական ազգանուն՝ Հայրանյան), երկրորդ Եվգինե Աբգարի Ադամյան (1883-1945, ամուսնական ազգանուն՝ Գարագաշյան)։ Արշակ և Հովհաննես Ադամյանների քույրերը։ Ծնվել են Բաքվում։ Սովորել են Ժնևի երաժշտական ակադեմիայում (1900-1904) և Բեռլինի Շտեռնի կոնսերվատորիայում՝ պրոֆեսոր Մարտին Կրաուզեի բարձրագույն վարպետության դասարանում (1904-1908)։ Զուգանվագով համերգներ են տվել Արևմտյան Եվրոպայի և Ռուսաստանի խոշոր քաղաքներում, կատարել Բախի, Բեթհովենի, Լիստի, Շոպենի, Ռախմանինովի և այլոց երկու դաշնամուրի համար գրված բազմաբնույթ ստեղծագործությունները։ Ադամյան քույրերի նվագն աչքի է ընկել նուրբ երանգավորմամբ, հախուռն դինամիկայով, ներդաշնակ անսամբլով, ստեղծագործական ազատությամբ։ Հեղինեն մահացել է Գերմանիայի Լեգնից քաղաքում, Եվգինեն՝ Փարիզում։
Հուստուս Էսիրի

Հուստուս Էսիրի (անգլ.՝ Justus Esiri, նոյեմբերի 20, 1942(1942-11-20), Abraka, Ethiope East, Դելտա, Նիգերիա - փետրվարի 19, 2013(2013-02-19)), նիգերիացի վետերան, մրցանակակիր դերասան։ Նա ընդհանուր առմամբ իր դերասանական գործունեության մեջ  համարվել է Նոլիվուդի հենասյուներից մեկը, ով ի հայտ է եկել 1960 ական թվականներին։ Նա մեծ հեղինակություն է ձեռք բերել Նիգերիայի հեղինակային հեռուստատեսության «Գյուղի տնօրենը» հայտնի հեռուստասերիալում և Չինուա Աչեբեի գրքի հիման վրա ստեծված «Գործերը փլվում են» ֆիլմում խաղացած դերերով։ Աֆրիկայի կինոակադեմիայի 9-րդ մրցանակաբաշխության ժամանակ «Ասասինների պրակտիկան» ֆիլմում կատարած դերի համար նա հետմահու ստացել է «Լավագույն դերասան» մրցանակ, և 2013 թվականի Նոլիվուդի ֆիլմերում նա առաջինն է եղել, ով արժանացել է Գուդլաք Ջոնաթանի կյանքի նվաճումներ մրցանակին։ Նիգերիայի կառավարությունը նրան պատվել է մի քանի ազգային պատվոգրերով, իսկ բարձրագույնը՝ Նիգերիայի շքանշանի սպա, Նիգերիայում  կինոնկարների զարգացման գործում ունեցած ներդրման համար։ 
Նա Mavin Records ձայնագրման հարնաճանաչ ստուդիայի երաժիշտ Դոկտոր Սիդի (Dr SID) հայրն է։


== Վաղ կյանք և գործունեություն ==
Հուստուսը ծնվել է 1942 թվականի նոյեմբերի 20-ին, Դելտա նահանգի Օրիա-Աբրակա քաղաքում։ Հետո նա մեկնել է Էֆֆուրոն և ընդունվել է Բենդելի նահանգի Ուրհոբո քոլեջ։ Այնուհետև Նիգերիայից մեկնել է Գերմանիա՝ բարձրագույն կրթություն ստանալու համար։ Գերմանիայում նրա հաճախած հաստատություններից են եղել Մաքսիմիլանի համալսարանը, Մյունխենում (1964), պրոֆեսոր Վեներսի ինժեներական ինստիտուտը Արևմտյան Բեռլինում (1967) և Արենսի կատարողական արվեստի դպրոցը (1968)։ 
Եվրոպայում գտնվելու ընթացքում նա սկսել է իր դերասանական գործունեությունը։ Այն ժամանակ, երբ նա աշխատել է որպես գերմաներենի թարգմանիչ Գերմանիայում Նիգերիայի ձայնի ընթացքում, Նիգերիայի կառավարությունից հրավեր է ստացել նկարահանվելու «Գյուղի տնօրենը» ֆիլմում, որը նա ընդունել է։


== Մահ և հարգանքի տուրք ==
Էսիրին մահացել է Լագոսի հիվանդանոցում, 2013 թվականի փետրվարի 19-ին շաքարախտի բարդությունների հետևանքով։ 2013 թվականի ապրիլի 8-ին Ազգային մարզադաշտում Նիգերիայի դերասանների գիլդիայի կողմից կազմակերպված հարգանքի տուրք է մատուցվել նրա պատվին։ 2013 թվականի ապրիլի 9-ին Լագոսի Մաֆոլուկու քաղաքի Սուրբ Յուդե կաթոլիկ եկեղեցում մատուցվել է պատարագ։ Իսկ հաջորդ օրը Ուորիում կատարվել է ժամերգություն։ Այնուհետև նրա մարմինը տեղափոխվել է իր հանգստավայրը՝ իր ծննդավայր Աբրակա։ Նրա հուղարկավորությանը ներկա են եղել մի քանի պետական պաշտոնյաններ և զվարճանքի ինդուստրիայի գործիչներ։


== Ֆիլմագրություն ==
Նա մասնակցել է մի քանի նոլիվուդյան և հեռուստատեսային արտադրություններում, այդ թվում՝

«Կորցրած տարիներ»
«Ընդմիշտ»
«Մրցանակ»
«Վեց սատանա»
«Իշխանության միջանցքներ»
«Անցյալ գիշեր»
«Բռնակալ»
«Հետաքննություն»
«Ուրվականը»
«Մարդասպանի պրակտիկան»
«Բժիշկ Բելլո»
«Երվորյակ թուր»
«Պահիր իմ կամքը»
«Արշավանք 1897»։


== Ծանոթագրություններ ==


== Արտաքին հղումներ ==
Justus Esiri Internet Movie Database կայքում
Յաթաք

Յաթաք, գյուղ Արևմտյան Հայաստանում, Կիլիկիայի Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Տիմար (գյուղ, Գայսինի շրջան)

Տիմար (ուկրաիներեն՝ Тимар), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1700 թվականին։
2001 թվականի տվյալներով Տիմար գյուղում բնակվում էր 372 մարդ։ Բնակավայրը զբաղեցնում է 0,126 կմ² տարածք։ Բնակչության խտությունը կազմում էր 2952,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոս Անջելես Ռեմս

Լոս Անջելես Ռեմս (անգլ.՝ Los Angeles Rams), Կալիֆորնիա նահանգի Լոս Անջելես քաղաքի ամերիկյան ֆուտբոլի պրոֆեսիոնալ ակումբ, որը հանդես է գալիս Ֆուտբոլի ազգային լիգայում (NFL): Համարվում է Ֆուտբոլի ազգային կոնֆերենցիայի Արևմտյան դիվիզիոնի անդամ։ Ֆրանիշիզա Ռենսը երեք անգամ հաղթել է NFL առաջնությունը և համարվում է միակ ակումբը, որը հաղթել է առաջնությունը՝ ներկայացնելով երեք առանձին քաղաք (Կլիվլենդ 1945 թվականին, Լոս Անջելես 1951 թվականին և Սենթ Լուիս 1999 թվականին)։
Ֆրանշիզների պատմությունը սկսվել է 1936 թվականին՝ Կլիվլենդ Ռեմս ակումբից։ Ակումբը պատկանում էր Հոմեր Մարշմանին և ակումբի մի քանի խաղացողներին։ Դեյմոն "Buzz" Վատցելը ակումբին է ակումբին է միացել՝ որպես գլխավորել մենեջեր և մարզիչ։
NFL առաջնության հաղթանակից հետո 1946 թվականին ակումբը տեղափոխվում է Կալիֆորնիա նահանգի Լոս Անջելես քաղաք։ Իր խաղերը ակումբը հյուրընկալել է Los Angeles Memorial Coliseum մարզադաշտում։
1994 թվականին NFL մրցաշրջանի ավարտից հետո Ռեմսը լքել է Կալիֆորնիան և տեղափոխվել դեպի արևելք՝ Միսսուրի նահանգի Սենթ Լուիս քաղաք։ Տեղափոխությունից հինգ մրցաշրջանից անց ակումբը Սուպերբոուլ XXXIV-ի ժամանակ 23-16 հաշվով հաղթել է Թենեսի Թայթենս ակումբին։ Մինչև 2015 թվականի NFL մրցաշրջանի ավարտը Ռեմսը շարունակում էր հանդիպումները անցկացնել Սենթ Լուիս քաղաքի Edward Jones Dome մարզադաշտում, բայց դրանից հետո ակումբի ղեկավարությունը NFL-ին տեղեկացրեց Լոս Անջելես տեղափոխվելու ցանկության մասին։ 2016 թվականի հունվարին՝ միասնական ժողովի ժամանակ, այդ քայլը ընդունվել էր ակումբի սեփանակատերների մեծամասնության կողմից։


== Մրցանակներ ==
Լիգայի առաջնությունների հաղթողներ (3)

NFL առաջնության հաղթողներ (2)
1945, 1951
Սուպերբոուլի հաղթողներ (1)
1999 (XXXIV), 2021 (LVI)Կոնֆերենցիայի հաղթողներ (8)

Ազգային։ 1950, 1951
NFL Արևմուտք։ 1955
Ֆուտբոլի ազգային կոնֆերենցիա։ 1979, 1999, 2001, 2018, 2021Դիվիզիոնի հաղթողներ (18)

NFL Արևմուտք։ 1945, 1949
NFL: 1967, 1969
Ֆուտբոլի ազգային կոնֆերենցիա Արևմուտք։ 1973, 1974, 1975, 1976, 1977, 1978, 1979, 1985, 1999, 2001, 2003, 2017, 2018, 2021


== Մարզչական կազմ ==


=== Գլխավոր մարզիչների ցանկ ===
Պայմանանշաններ


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Լոս Անջելես Ռեմսը Pro Football Reference կայքում(անգլ.)